Či sa rozhodnete pre drôtový alebo bezdrôtový zabezpečovací systém, počet prvkov by mal zodpovedať objektu, ktorý chcete chrániť. Nezabudnite, že je dôležité chrániť všetky okná a dvere, ktoré sú potenciálnym vstupom zlodeja do vášho objektu. Je ideálne, ak má váš alarm aj detektor rozbitia skla. Ak chcete alarm do garáže, postačí zariadenie s menším počtom prvkov, keďže sa predpokladá, že garáž má len jednu bránu a žiadne okná. Do bytov sú vhodné menšie bezdrôtové alarmy s postačujúcim počtom senzorov, ktoré sa jednoducho inštalujú a dajú sa prenášať z miesta na miesto. Zvážte veľkosť priestoru, ktorý chcete chrániť, čím je objekt väčší, tým viac vybavenia budete potrebovať. Pre rodinné domy sú tak vhodnejšie väčšie sety domových alarmov.\r